open-index/open-wikipedia-markdown huggingface dataset:
Millon Wolde

**Millon Wolde** (amharisk: ሚሊዮን ወልዴ, født 17. mars 1979) er en etiopisk langdistanseløper. Han vant gull på  5000 meter under OL 2000 i Sydney. Allerede som junior utmerket han seg ved en rekke gode løp. Som 17-åring ble han nr. 6 under junior-VM 1996 i Sydney på 3000 meter hinder.  I 1998 vant han gull under Junior-VM i Annecy, Frankrike på 5000 meter.
## Referanser


## Eksterne lenker
*
Naturalisering

**Naturalisering** betegner at en person frivillig og aktivt blir undersått eller statsborger i et land som ikke er deres fødeland.

Uttrykket brukes også når en utenlandsk adelsmann blir anerkjent som medlem av adelen i et nytt land.

## Referanser


## Eksterne lenker
*
Ernst August IV av Hannover

**Ernst August IV av Hannover** (født 18. mars 1914 i Braunschweig, død 9. desember 1987 i Schulenburg (Leine)) var eldste sønn av Ernst August III av Hannover, regjerende hertug av Braunschweig og hertug av Cumberland og prinsesse Victoria Louise av Preussen. Fra sin fødsel var han prins av Hannover, arvehertug av Braunschweig, og ble ved *Royal Warrant* den 17. juni 1914 utnevnt til prins av Storbritannia og Irland med tiltaleformen *Høyhet* av kong Georg V av Storbritannia. Gjennom *Titles Deprivation Act* ble hans familie i 1917 fratatt sine britiske titler, men hans far tildelte igjen medlemmene av sin familie disse titlene i egenskap av overhode for kongehuset Hannover i 1931.

Ernst August ble gift i 1951 med prinsesse Ortrud av Schleswig-Holstein-Sonderburg-Glücksburg (1925–1980), og hadde etterkommere. Han ble gift på nytt i 1980 med grevinne Monika av Solms-Laubach (f. 1929). 

Han var tysk statsborger, og oppnådde også britisk statsborgerskap i henhold til Sophia Naturalization Act. Han hadde rett til å få sine forfedres britiske titler (bl.a. hertug av Cumberland og Teviotdale) gjenopprettet hvis han gav avkall på sine tyske titler, men gjorde ikke dette. Som prins av Hannover brukte han tiltaleformen *[[Kongelig Høyhet]]*. Han var overhode for huset Hannover fra sin fars død i 1953 til 1987.

Hans eldste sønn er Ernst August V av Hannover.

## Referanser
Miruts Yifter

**Miruts Yifter**, også Muruse Yefter, (født 1. januar 1938 eller den 15. mai 1944 i Adigrat i provinsen Tigray, død 22. desember 2016 i Toronto i Ontario) var en etiopisk friidrettsutøver (langdistanseløper).

Yifters talent som løper ble oppdaget mens han avtjente verneplikten i det etiopiske flyvåpenet. Under OL i 1972 i München fikk Yifter bronse på 10&nbsp;000 meter. Under OL i 1976 i Montréal deltok ikke Yifter, på grunn av de afrikanske landenes boikottaksjon.

Under OL 1980 i Moskva opplevde Yifter stor suksess. Først vant han 10&nbsp;000 meter etter en fantastisk sluttspurt. 300 meter fra mål løp han fra det øvrige feltet og vant med 1,6 sekunder foran Kaarlo Maaninka fra Finland. Fem dager senere gikk han til topps på 5000 meter 0,6 sekunder foran Suleiman Nyambui fra Tanzania.

Han vant både 5000 og 10000 meter under det første Afrikamesterskapet i friidrett 1979 i Dakar.

## Referanser




## Eksterne lenker
*
San Antonio Abad

**San Antonio Abad** eller **San Antonio** (katalansk: *Sant Antoni de Portmany*) er en by og kommune i det østlige Spania, på øya Ibiza i provinsen Balearene. Kommunen har  innbyggere (2021).

Den ligger ved den store bukta *Cala de San Antonio* på øyas vestkyst. San Antonio  Abad var en liten fiskelandsby i to tusen år inntil den på slutten av 1950-tallet begynte å vokse da mange hoteller og turistsamfunn ble bygget som en del av det massive turistinitiativet som fant sted i Spania i denne perioden.

På 1980-tallet hadde San Antonio Abad fått rykte på seg som det foretrukne reisemål for britiske hooligans, noe som medførte en nedgang i turismen i området. På midten av 1990-tallet gjenvant stedet imidlertid på ny sin popularitet da Ibiza gjenvant sitt ry &ndash; særlig i Storbritannia &ndash; for å ha de beste nattklubbene og DJ-ene i verden.

Unge britiske clubbere utgjør det overveldende flertall av besøkende til dette området, i stor grad tiltrukket via slike programmer som *Ibiza Uncovered*-serien som ble vist på Sky TV samt den sløye Ibiza-livsstilen. Ibiza er hjem for noen av verdens største nattklubber, inkludert Pacha, Privilege, Space, Amnesia og Eden og Es Paradis – de to sistnevnte beliggende i San Antonio Abad.

## Egget

Egget er det beste kjente landemerke i San Antonio der det står midt i hovedrundkjøringen ved innkjøringen til byen.

Egget er en statue som ble reist tidlige på 1990-tallet til minne om den lokale tradisjon som hevder at dette var Christofer Columbus' fødested (det er også en liknende hevd som sier at Hannibal ble født i dette området). Statuen er formet som et egg, og i sentrum av den befinner det seg en modell av hans skip «Santa Maria».

Valget av et egg kommer av fortellingen om Columbus som da han søkte sponsing av sin vestlige rute til India og ble fortalt at det var en umulighet, angivelige spurte om det var umulig å få et egg til å stå oppreist, og da han ble fortalt at det var det, knuste han bunnen på egget slik at det kunne stå oppreist, og slik fikk han sin sponsor. Se Columbi egg.

### Paseo de las Fuentes

En del av San Antonios strandpromenade, Paseo de las Fuentes eller *Passeig de ses Fonts* er et område som ble utviklet tidlig på 1990-tallet for å forbedre byens utseende. Det er mange planter, inkludert palmetrær og gummiplanter, og dessuten gedigne fontener som er opplyst om natten. På den andre siden av plassen er et mylder av restauranter og kaféer med utsikt over San Antonio Abad-bukta. Dette er også det beste stedet dersom en skal beskue det enorme fyrverkeriet ved festen til ære for Sankt Bartolomeus den 24. august. 

### West End
*West End* er sentrum for San Antonios natteliv. Området dekker et par gater i bredde; hovedgaten C/Santa Agnes med en myriade av barer og små klubber, alt fra dance- og housemusikken Ibiza er så kjent for og til rock- og indie-musikk. Langs kysten i vest er den berømte «Sunset Strip» der en rekke barer inkludert Café del Mar og Café Mambo befinner seg. Den vestvendte stripa langs kysten gjør det mulig for besøkende å nyte Ibizas legendariske solnedganger.

## Referanser


## Eksterne lenker
*
Queensway (London)

**Queensway** (engelsk for «Dronningens vei») er en gate i Bayswater i London. Den preges av restauranter, for det meste med kinesisk-, arabisk- og middelhavsmat, puber og kjedebutikker. 

I nærheten av nordenden av gaten ligger kjøpesenteret Whiteleys, som i 1867 ble åpnet av William Whiteley som Londons første butikksenter. Den ble utnevnt til kongelig hoffleverandør av dronning Victoria i 1896. Den nåværende bygningen er fra 1911. 

Området langs Queensway ble utviklet som et boligområde i Londons utkant på begynnelsen av det 19. århundre. Den sørlige enden av veien er langt eldre, og var opprinnelig en landevei. På gamle kart kan man finne Black Lion Lane, som omtrentlig følger Queensways trasé. Veien ble omdøpt til Queen's Road til ære for dronning Victoria, som ble født i Kensington Palace like i nærheten. Man var ikke helt fornøyd med dette navnet, og endret det senere til Queensway. 

Både Bayswater undergrunnsstasjon og Queensway undergrunnsstasjon ligger på Queensway.
RIAS Kammerchor

**RIAS Kammerchor** er et profesjonelt kammerkor i Berlin, grunnlagt 1948 som del av radiostasjonen RIAS. Det er nå en del av Rundfunk Orchester und Chöre GmbH Berlin.

## Sjefdirigenter
* 1948–1954: Herbert Froitzheim
* 1954–1972: Günther Arndt
* 1972–1986: Uwe Gronostay
* 1987–2003: Marcus Creed
* 2003–2006: Daniel Reuss
* 2007–2015: Hans-Christoph Rademann
* 2015–2016: Rinaldo Alessandrini
* 2017–:  Justin Doyle

## Referanser


## Eksterne lenker
* 
*
Sender Freies Berlin

**Sender Freies Berlin** (**SFB**, *Senderen for det frie Berlin*) var den offentlige allmennkringkasteren i Vest-Berlin og senere det gjenforente Berlin fra 1953 til 2003, da det ble fusjonert inn i Rundfunk Berlin-Brandenburg (RBB). Navnet *Det frie Berlin* var et navnene som ofte ble brukt under den kalde krigen for å betegne Vest-Berlin, som motsetning til det sovjetokkuperte Øst-Berlin og den kommunistkontrollerte kringkastingen der, Rundfunk der DDR.

SFB ble vedtatt opprettet ved lov av Berlins parlament i november 1953. SFB hadde rundt 1500 ansatte. Ved siden av SFB var det et statlig amerikansk, tyskspråklig kringkastingsselskap i Vest-Berlin, RIAS, fra 1946 til 1993, under mottoet «En fri stemme fra den frie verden». Opprettelsen av SFB hang blant annet sammen med ønsket om å få et kringkastingsselskap kontrollert av Vest-Berlins egen byregjering. Etter Tysklands gjenforening ble SFB det offentlige kringkastingsselskapet for hele Berlin, mens alle kringkastingsselskapene i DDR ble nedlagt.

## Kanaler
SFB drev en rekke radio- og TV-kanaler, alene eller sammen med andre vesttyske kringkastingsselskaper. I 2003 drev SFB TV-kanalen SFB1 og i samarbeid med andre kringkastingsselskaper dessuten TV-kanalene Das Erste, Phoenix, KiKA, ARTE og 3sat. SFB drev radiokanalene 88acht, Radio Multikulti, Radio Eins, Inforadio og Radio Kultur.

## Litteratur
*Jürgen Schmädeke, *Berlin hören, Berlin sehen: der Sender Freies Berlin in Geschichte und Gegenwart*, 1977

## Eksterne lenker
*
John Henry

**John Henry** var en afroamerikansk, mytisk folkehelt, født trolig i 1840-årene i Alabama.
Han utfordret «den hvite mann»s inntog med maskineri.

Under byggingen av en jernbanetunnel igjennom Allegheny-fjellene i Vest-Virginia, fra 1870&ndash;73, ble boremaskiner tatt i bruk for å erstatte mennesket. Grunnen var at man antok at en maskin ville være dobbelt så effektiv som en mann, noe John Henry gjerne ville motbevise. Mens en bormaskin boret ett hull på 2,70 meter, så hadde han boret to hull på 2,10 meter. Ifølge en versjon av historien, døde han med hammeren i sin hånd, av hjerteinfarkt. Mange sanger, historier, ballader og noveller er blitt til om John Henrys liv.

## Referanser
Pelle Hultén

**Pelle Hultén** er en svensk jazzmusiker (trommer), kjent fra en lang rekke plateinnspillinger.

I hjemlandet deltok han bl.a. på Putte Wickmans *Live at the [[Pawnshop]]* (Dragon Records 1969).
På  Barney Kessels *Just friends* (Sonet, 1973) finner vi ham med Sture Nordin bass, i liveopptak fra Stockholm.  I Dexter Gordon Quintet var han med på *After Hours*, *After Midnight* (live på Gamlingen) og *Swedish Nights* (Steeplechase). 

I en årrekke spilte han med Ove Lind, i hans kvartett, på Bob Wilber og Linds *Vital Wilber & Lilting Lind* (Steeplechase 1997).  På forlaget Opus3 medvirket han på
Lars Erstrand/Ove Lind Quartet *A tribute to [[Benny Goodman]]* (1986), på Erstrands *Two sides of L.E.* (1983) og *Four brothers* (1984).

Med norske artister kan nevnes spill på Rowland Greenberg plate (1970), i Totti Bergh Quintet *Major Blues* (1990), *I'm getting sement all over you* (1991)  og *Night birds* (1997); alle Gemini Records.  Nå senest deltok han med Bodil Niska på *Blue*, Bare Jazz (2004).

## Eksterne lenker
*
Stig Hvalryg

**Stig Hvalryg** (født 15. juli 1960) er en norsk jazzmusiker (bass), kjent fra flere orkestre og innspillinger, sentral i Oslos jazzmiljø de senere år.

## Biografi
Hvalryg spiller i Bodil Niska kvartett, Richard Badendyck kvartett, i Willy Andresen kvartett, Frode Thingnæs kvartett, Michael Block trio, Tore Sandnæs trio, med Inge Stangvik/Eivin Sannes, samt er med i Eivin Sannes sitt «Dexter Gordon project».
Videre har han deltatt på utgivelser med: 
Per Høglend Quintet (2001) og Septett (*Psychiatri meets jazz* og *Mind and Music*, 2003),
Ingar Kristiansens *The Sinatra songbook* (2001),
Anne Landes *Largoland* (2005) og
Per Husby/Anne Lande's *Sakte sanger*.
Med Sture Janson, Jens Fossum og Kåre Garnes har han spilt i «Fire bassister», som fremførte på hyllesten til Erik Amundsen (2006).
På Oslo Jazzfestival 2006 var han med i Majken Christiansens kvartettoppsetning «Tribute to Ella Fitzgerald». Han har også spilt med David Arthur Skinner og Bjørn Vidar Solli i *Diagonal Jazzband* og David Skinner og Bjørn Vidar Solli Kvartett, blant annet på *Lancelot* i Asker og *Swing'n'Sweet Jazzklubb* i Bergen.

## Diskografi
; Antonsen Hvalryg Olstad Trio
**[[A Day at the Opera (Antonsen Hvalrygg Olstad Trio-album)|A Day at the Opera]]* (2011)

; The Rainbow Band
* *[[The Rainbow Band Sessions]]* (2011), med John Surman

; Deltar på
* Ingar Kristiansen & Torstein Ellingsen: *[[The Sinatra Songbook]]* (2001)
* Per Høglend Quintet: *[[Psychiatry Meets Jazz]]* (2001)
* Per Høglend Septett: *[[Mind and Music]]* (2003)
* Richard Badendyck: *[[That's All]]* (2004)
* Anne Lande: *[[Largoland]]* (2005)
* Anne Lande & Per Husby: *[[Sakte sanger]]* (2006)
* Majken Christiansen: *[[Comes Love]]* (2007)
* Nora Brockstedt: *[[Nora &ndash; for swingende!]]* (2008)
* John Ivar Bye: *[[Intakt (album)|Intakt]]* (2009)
* Richard Badendyck: *[[Peace (Richard Badendyck-album)|Peace]]* (2010)
* Ekko: *[[Vindfløytesong]]* (2010)
* Majken Christiansen: *[[Speak Love]]* (2011)
* Richard Badendyck: *[[Lover (Richard Badendyck-album)|Lover]]* (2015)

## Referanser



## Eksterne lenker
*Stig Hvalryg på Groove.no
Knut Erik Sundquist

**Knut Erik Sundquist** (født 23. oktober 1961 i Tromsø) er en norsk musiker (kontrabass), internasjonalt kjent som en av de fremste, og i den senere tid kjent som en improviserende «standup-bassist».

Etter noen tid med jazz, studerte han i Wien. Senere har han vært med i ulike klassiske orkestre, som Bergen Filharmoniske Orkester (1986–89), Det Norske Kammerorkester, Norsk Barokkorkester, Ensemble Modern i Frankfurt am Main, Mahler Chamber Orchestra i Berlin, og Luzern Festival Orchestra.

I mindre grupper kan nevnes Susanne Lundengs «Midnight sun trio». Med musikere som Martha Argerich, Claudio Abbado, Arvid Engegård og Leif Ove Andsnes turnerte han verden over. Han har vært engasjert av «Musikk i Finnmark» på tangoturné med Live Weider Ellefsen (piano), Anna Rostrup (klarinett) og  Per Arne Glorvigen (bandoneon).

I 2006 mottok han Nordlysprisen, var med på Charlottesville kammerfestival 2006, Festspillene i Nord-Norge med Ola Bremnes, og på Nordland Musikkfestuke med pianisten Steinar Pedersen. Han er bosatt i Harstad, og var 1993-2008 ansatt i Divisjonsmusikken, Forsvarets Musikkorps Nord-Norge, der han var løytnant. Nå er han førsteamanuensis ved musikkonservatoriet, Universitetet i Tromsø, og i tillegg ansatt som landsdelsmusiker i Kultur i Troms.

## Diskografi
* *Reverie*, musikk av Bottesini, med Nils Anders Mortensen, piano. Spell Musikk, 2011

## Eksterne lenker
RIAS

**RIAS** (forkortelse for *Rundfunk im amerikanischen Sektor*) var et kringkastingsselskap i Vest-Berlin drevet av amerikanske myndigheter (mesteparten av tiden United States Information Agency) fra 1946 til 1993. RIAS ble startet som motvekt mot den sovjetkontrollerte Berliner Rundfunk, og kalte seg «en fri stemme fra den frie verden». Det spilte en viktig rolle under den kalde krigen, og var også en viktig kulturell institusjon.

RIAS drev to radiokanaler, RIAS 1 og RIAS 2, og en TV-kanal (1988–1992).

Det statlige kringkastingsselskapet i Vest-Berlin var Sender Freies Berlin, grunnlagt i 1954.

RIAS åpnet ofte sendingene sine med: «Dette er RIAS, en fri stemme fra den frie verden».

## Se også
* RIAS-Symphonie-Orchester (RSO), i 1993 omdøpt til Deutsches Symphonie-Orchester Berlin
* RIAS Kammerchor
* RIAS Big Band

## Referanser


## Eksterne lenker
*
Tia Hellebaut

**Tia Hellebaut** (født 16. februar 1978 i Antwerpen) er en belgisk friidrettsutøver. Hun har tidligere konkurrert i sjukamp, men de siste årene har hun spesialisert seg i høydehopp. Ganske overraskende vant hun  gull under EM 2006 i Göteborg med høyden 2,03 m som ble belgisk rekord og mesterskapsrekord.

I 2007 brøt hun sin egen belgiske innendørsrekord i høydehopp med høyden 2,05 i EM i Birmingham. I begynnelsen av 2008 vant hun femkampen under VM i friidrett innendørs 2008 i Valencia. Under OL i 2008 i Beijing klarte hun å slå forhåndsfavoriten Blanka Vlašić med 2,05 m som hun tok i første forsøk mens Vlašić trengte to forsøk.

Siden det har Hellebaut fått to døtre, men deltok likevel under Sommer-OL 2012 i London. Hellebaut var flaggbærer under åpningen av sommerlekene i London.

## Referanser


## Eksterne lenker
* 
* Hellebauts personlige hjemmeside
VisiCalc

**VisiCalc** var det første regneark for datamaskiner, som på begynnelsen av 1980-tallet forvandlet små datamaskiner fra å være en hobbygjenstand for entusiaster til et effektivt verktøy.

## Referanser


## Eksterne lenker
* 
*  Implementering av VisiCalc &ndash; av Bob Frankston
*  Three Minutes: Godfathers of the Spreadsheet &ndash; *[[PC World (Magazine)|PC Worlds]]* intervju med skaperne av VisiCalc
*  Techdirt: Hva hvis VisiCalc hadde blitt patentert?
Josh Groban

**Joshua Winslow Groban** (født 27. februar 1981 i Los Angeles, California, USA) er en amerikansk sanger.

Hans karriere startet i 1999, da han sang «The Prayer» med Celine Dion under øvelsene til Grammy-utdelingen. Etter dette var han gjest på flere TV-programmer, inkludert Rosie O'Donnell, Oprah, Senkveld med Thomas og Harald og The Tonight Show med Jay Leno. Han spilte også rollen som Malcolm Wyatt i to episoder av *[[Ally McBeal]]*.

## De første årene
Groban har jødisk-amerikansk far (av polsk-ukrainske immigranter) og norsk-amerikansk mor. Hans norske tippoldemor kom fra Toten. Faren konverterte til kristendommen da han giftet seg med moren hans. Josh debuterte med sang i 7. klasse, men satte karrieren på vent for å forbedre karakterene sine.

Han har opptrådt på Oscar-utdelingen, avslutningsseremonien i vinter-OL i Salt Lake City, Live 8 og Nobels fredspriskonsert. Han har turnert over hele verden, og har en stor fanskare som kaller seg selv «Grobanites».

Til sammen har Josh Groban solgt over 15 millioner musikkalbum. Han har sunget duetter med store artister som Sissel Kyrkjebø, Celine Dion, Lara Fabian, Sarah McLachlan, Sarah Brightman, Charlotte Church, Faith Hill og Beyoncé.

## Diskografi
* *Josh Groban* (2001)
* *Josh Groban Live In Concert* (2002)
* *Closer* (2003)
* *Josh Groban Live At The Greek* (2004)
* *Awake* (2006). 
* *Noel* (2007). 
* *A collection* (2008).
* *Illuminations* (2010).
* *All that Echoes* (2013).

## Referanser


## Eksterne lenker
* 
* 
* 
* 
*
Røkt laks

**Røkt laks** er laks som er konservert ved røyking, kaldrøyking eller varmrøyking.

Røyking av fisk og kjøtt har vært en av hovedmåtene å konservere mat på i tusener av år. I dagens samfunn kan man kjøpe røkt laks i nesten hver eneste dagligvarebutikk.

Røyking foregår i et røkeri, med en vedovn. Bjørkespon eller annen spon antennes og holdes glødende. Røyksmaken kan forsterkes ved å tilføre fersk einer eller fersk pors i ovnen.

## Se også
* Gravlaks
* Røkt fisk

## Eksterne lenker
*
Tilstand (fysikk)

**Tilstand** brukes til å betegne fysiske egenskaper et system har for øyeblikket. Hva slags egenskaper som betegnes kommer an på systemet. 

**Tilstand** kan bety:
# Aggregattilstand
# Kvantetilstand. I kvantemekanikk har tilstand en formell betydning og betegner de egenskapene et kvantemekanisk system har. En kvantetilstand er summer av egenvektorer til kvantemekaniske operatorer. 
# Mikrotilstand. I statistisk fysikk er egenskapene til en enkeltdel, f.eks. en partikkel eller en liten, klassisk bit av systemet. En mikrotilstand er ofte en kvantetilstand fra kvantemekanikken.
# Makrotilstand. I statistisk fysikk/termodynamikk er dette makroskopiske, fysiske egenskaper, slik som temperatur, trykk og energi. Det finnes mange sammensetninger av mikrotilstander som gir en makrotilstand, og entropi er et direkte mål på dette.
Benedict Arnold

**Benedict Arnold** (født  i Norwich i Connecticut, død 14. juni 1801 i London) var general i den kontinentale armé under den amerikanske uavhengighetskrigen. 

Han var først en fremstående general for amerikanerne, for så å skifte side til å ta en post som general for britene under krigen. Han sto bak et komplott for å overgi det amerikanske fortet ved West Point i New York, til britene, men ble avslørt før planen ble gjennomført. Arnold hadde fremstått som en helt tidligere i krigen ved Fort Ticonderoga i 1775 og i slaget ved Saratoga i 1777. Arnold var sterkt i mot å danne en allianse med Frankrike da han hadde opplevd et bittert nederlag i krigen mot franskmenn og indianere (1754–1763). 

Han var skuffet over den kontinentale kongressen og militæret, var under økende personlig gjeld og stod overfor korrupsjonsanklager fra de sivile myndighetene i Pennsylvania. Arnold var også under press hjemme fra sin unge andre kone, en britisk lojalist. Han la sin plan i 1780. Dersom den lyktes, ville britiske styrker kontrollere Hudson-dalen og dele de tretten koloniene i to. Komplottet ble oppdaget, men Arnold klarte å flykte til de britiske styrkene i New York hvor han ble belønnet med tittelen brigadegeneral i British Army sammen med en redusert belønning på £6000. I USA er Arnolds navn den dag i dag synonymt med forræderi.

## Referanser
Guy Carleton

**Guy Carleton, 1. baron Dorchester** (født 3. september 1724 i Strabane, død 10. november 1808 Stubbings, Maidenhead), ofte kjent som **sir Guy Carleton**, var en britisk soldat og guvernør. Han tjente som guvernør i provinsen Quebec to ganger, fra 1768 til 1778 (samtidig som han var generalguvernør i Canada) og fra 1785 til 1795. Han ledet britiske styrker i den amerikanske uavhengighetskrigen.

Oberst Carleton deltok i James Wolfes angrep på Québec by under slaget ved Abrahamslettene. General Carleton slo tilbake det amerikanske angrepet på Québec by i 1775. Han drev amerikanerne forbi Trois-Rivières og ledet de britiske marinestyrkene i slaget ved Valcour Island i 1776 og eliminerte de amerikanske skipene. Hans bror, Thomas Carleton, og hans nevø, Christopher Carleton, tjente begge i hans stab under denne kampanjen.

Etter slaget ved Yorktown og kapituleringen til generalløytnant Charles Cornwallis i 1782, ble sir Guy Carleton utnevnt til øverstkommanderende i Nord-Amerika over Henry Clinton. General John Campbell etterfulgte Carleton som øverstkommanderende i 1783.

Carleton University var oppkalt etter ham.

## Referanser


## Eksterne lenker
* 
*
Sidney Govou

**Sidney Govou** (født 1979) er en fransk fotballspiller. Han er angriper for Évian og . 

Govou har spilt alle sine kamper som profesjonell for Olympique lyonnais. Han debuterte i den franske ligaen den 15. januar 2000.

## Landslaget
Govou har spilt 19 landskamper for Frankrike og scoret 3 mål.

Han ble opprinnelig ikke tatt ut i troppen til VM 2006, men han sluttet seg til troppen da Djibril Cissé ble skadet noen dager før mesterskapet startet. Han ble også tatt ut i den franske troppen til VM 2010.

## Referanser


## Eksterne lenker
*
Tilstand

**Tilstand** kan ha flere betydninger
* Tilstand (fysikk)
* Tilstand (informatikk), når et datasystem er utformet for å gi ulike resultater basert på forrige tilstander eller hvorvidt tidligere hendelser har skjedd
* Tilstand (kjemi)
GM Korea

**GM Korea**, tidligere **GM Daewoo** (지엠대우), er et bilmerke som blir produsert av selskapet **GM Daewoo Auto & Technology** (**GMDAT**) i Sør-Korea. Daewoo solgte bilmerket sitt til General Motors i 2002 på grunn av finanskrisen i Asia. GM har siden markedsført Daewoo-biler som billigbiler for mange andre merker, inkludert Chevrolet.

## Se også
* Daewoo Bus
* Tata Daewoo Commercial Vehicle

## Eksterne lenker
* 
* GM Daewoo
Andres

:*For mannsnavnet Andres, se [[Andres (navn)]].*
**Andres** var katolsk biskop i Oslo 1267–87. Som Oslo-biskop var Andres deltaker ved flere sentrale begivenheter, blant annet ved andre konsil i Lyon i 1274. Det heter videre at Andres i 1285 kom hjem med brev fra paven, hvilket kan tyde på at han har vært i Roma.

Biskop Andres gjorde seg bemerket ved at han sammen med erkebiskop Jon Raude og biskop Torfinn av Hamar frontet kampen for kirkens selvstendighet overfor de verdslige myndigheter. Ved den såkalte «sættargjerden» i Tønsberg i 1277 oppnådde de en avtale med Magnus Lagabøte, men da han døde i 1280, gikk formynderregjeringen som styrer i den 12 år gamle kongens navn tilbake på Magnus' løfter, slik adelen ønsket. Striden gjaldt både bispevalg og at verdslige myndigheter ville skattlegge geistligheten og forsyne seg av kirkegodset. I 1282 sendte formynderregjeringen erkebiskop Jon Raude, biskop Andres og biskop Torfinn av Hamar i landsforvisning.

Andres dro med Jon Raude til biskopen av Skara i Sverige, hvor Jon Raude døde i desember 1282. Andres fortsatte til Roma, sannsynligvis sammen med Torfinn av Hamar som i mellomtiden hadde vært i et belgisk cistercienserkloster, Ter Doest ved Brügge. Andres og Torfinn ventet i Roma mens pave Martin IV var opptatt på Sicilia. Paven utstedte et pavebrev som refset kong Eiriks formyndere, men døde i 1285 før beseglingen, så Andres måtte vente til Honorius IV kom på pavestolen og beseglet brevet. I 1285 dro Andres tilbake til bispesetet i Oslo med pavebrevet. 

Biskop Andres hadde St. Hallvard i sine segl.

## Referanser
Diego Luna

**Diego Luna** (født *Diego Luna Alexander*, 29. desember 1979 i Mexico by, Distrito Federal, Mexico) er en meksikansk skuespiller.

## Biografi

Hans mor, Fiona Alexander, døde i en bilulykke da han bare var to år gammel. Faren, Alejandro Luna, er Mexicos fremste teater-, opera- og filmsettdesigner. Gjennom faren hadde Diego tidlig nær kontakt med teatermiljøet. Han har en søster som heter María.

Diego begynte i ung alder å spille i TV-serier, såkalte telenovelas, og hans første tv-serie het «*El Último Fin de Año*», som direkte oversatt betyr «Siste nyttårsaften». Hans neste serie het «*El Abuelo Y Yo*», «Bestefar og jeg», der hans bestevenn Gael García Bernal hadde hovedrollen. De spilte igjen sammen Diego Lunas første film, «*Y Tu Mamá También*» («Og mora di også»). Karakteren hans het Tenoch.

Diego jobber for å få fotfeste i filmbransjen i USA. I 2002 spilte han i Oscar-vinneren «*Frida*», sammen med landskvinnen Salma Hayek. Første gang han nådde et ungt publikum var i  2004, da han spilte Javier i filmen «*Dirty Dancing: Havana Nights*» («Dirty Dancing 2»). Filmen er en ny versjon av *Dirty Dancing* som kom ut på 1980-tallet. I 2004 spilte han i filmene «*The Terminal*» («Terminalen») mot Tom Hanks, og i filmen «*Criminal*» mot John C. Reilly.

## Trivia
Diego har gått sammen med bestevennen Gael García Bernal om å starte deres eget produksjonsfirma i hjemlandet Mexico. Barndomskameratene og «Y Tu Mamá También»-skuespillerne ønsker å hjelpe meksikanske filmskapere til å produsere filmer utenfor Hollywoods kommersielle begrensningen. Ifølge Gael er hensikten å gi regissørene en mulighet til å gjøre ting slik de ønsker det selv, uten å måtte inngå kompromisser for å få penger til å lage filmer.

## Utvalgt filmografi
* *The Terminal* – Enrique Cruz *(Norsk tittel: "Terminalen". Premiere i Norge (Kino): 3. september 2004)*

## Referanser


## Eksterne lenker
*
Madagassisk ariary

**Madagassisk ariary** (valutakode MGA) er myntenheten på Madagaskar. Ariary er, sammen med den mauriske myntenheten ouguiya, den eneste myntenheten som ikke er desimalbasert. Én ariary tilsvarer 5 *iraimbilanja*.

Navnene *ariary* og *iraimbilanja* stammer fra myntenhetene som ble brukt før kolonitiden. Også da var iraimbilanja verdt 1&#8260;5 ariary.

## Overgang til ariary
Ariary erstattet den tidligere valutaen, gassisk franc (valutakode MGF, også kjent under sitt franske navn, *franc malgache*) den 1. januar 2005. Én gassisk ariary ble verdsatt til 5 franc, dermed ble én iraimbilanja verdt 1 franc.

Myntene og pengesedlene har blitt benevnt både i offisielle franc og de halvoffisielle ariary og iraimbilanja siden 1961. Tidligere var benevnelsen franc den viktigste. I 1992 ble mynter med høyere verdi tatt i bruk, i begynnelsen fra 5 til 50 ariary. Disse myntene var benevnt i bare ariary. I 1993 ble nye 500 ariary&ndash;2500 franc-sedler og 5000 ariary&ndash;25000 franc-sedler tatt i bruk, der benevnelsen ariary var mer dominant. På sedler som ble tatt i bruk etter 31. juli 2003, var benevnelsen ariary den viktigste, mens franc bare ble trykket i små bokstaver. Mynter med lavere verdier har også blitt erstattet, men med hovedutformingen intakt.

## Eksterne lenker
* 
*  Madagaskars pengesedler
*  Madagaskars mynter
Norsk Fysisk Selskap

**Norsk Fysisk Selskap** (NFS) er en norsk organisasjon som ble offisielt grunnlagt i 1953. Formålet er å fremme forskning, opplysning og samarbeid på fysikkens områder. 

NFS utgir tidsskriftet *[[Fra Fysikkens Verden]]*.

## Eksterne lenker
* Norsk Fysisk Selskap
NFS

**NFS** kan stå for
* Norsk Fysisk Selskap
* Norges Fjellstyresamband
* Network File System
* Nordens Faglige Samorganisasjon
Kulturelt Perspektiv

***Kulturelt Perspektiv*** var et norsk tidsskrift som ble utgitt av Liberalt forskningsinstitutt mellom 1988 og 2001.

Redaktør var professor Jan Brøgger.
Røkt fisk

**Røkt fisk** er fisk som har blitt konservert ved røyking.

Laks er fiskeart som egner seg spesielt for røyking, ofte ved kaldrøyking, men også andre fiskarter egner seg, da gjerne ved varmrøyking, slik som sik, sild, ørret, makrell og andre. Røkt fisk er vanlig i Norge og andre nordiske land, i jødiske mattradisjoner og i flere land i Øst-Europa samt i Russland.

## Røyking av fisk
Røyking av fisk er ikke bare en konservering, men betraktes som en videreforedling.

Et røykeri kan man bygge selv av enkle midler. Man bygger et lite hus med en ovn på ca. 3 meters hold. Ovnen skal stå i underkant av gulvet, røykrøret skal være så langt at røyk blir avkjølt. Innmaten ut av et kjøleskap kan også benyttes istedenfor et eget hus.

Fisken skal saltes og sukres i ca. et døgn. Som salt benyttes saltlake eller havsalt. Blandingsforholdet bør være 2 deler salt 1 del sukker. Fisken skal tørkes i ca. 3 timer. Deretter skal den henges eller legges i røkeriet. Temperaturen skal være på ca. 15-18 grader maksimum og den skal røykes i rundt 18 timer. Spon fra bjørk og einer anbefales. Til slutt tørkes fisken 1 til 3 døgn etter eget ønske.

## Varianter

* Bøkling
* Kippers
* Lubbesild
* Røkt laks

## Eksterne lenker
Ulrika Eleonora av Danmark

**Ulrika Eleonora den eldre** (født 11. september 1656, død 26. juli 1693) var svensk dronning. Datter av Frederik III av Danmark og Norge og Sophie Amalie. Gift 6. mai 1680 med Karl XI. Mor blant annet til Karl XII og Ulrika Eleonora d.y.
## Referanser


## Eksterne lenker
* Ulrika Eleonora den eldre-Nordisk Familjebok
Fra Fysikkens Verden

***Fra Fysikkens Verden*** er et norskspråklig tidsskrift med artikler om norsk og internasjonal fysikk. Artiklene har en populær form og omhandler både historiske, aktuelle og biografiske temaer fra fysikken, skrevet av norske fysikere.

Tidsskriftet kommer ut fire ganger i året og er medlemsblad for Norsk Fysisk Selskap.

*Fra Fysikkens Verden* kom ut første gang i 1939.

## Redaktører

* 1939–1956: Egil Hylleraas
* 1956–1962: Gotfred Kvifte
* 1962–?: Haakon Olsen
* ?–?: ?
* (per 1982): Knut Jostein Knutsen og Hans Kolbenstvedt
* (per 1989): Øivin Holter og Finn Ingebretsen
* (per 2026): Øyvind Grøn og Carl Angell

## Referanser


## Eksterne lenker
* *[http://www.norskfysisk.no/fra-fysikkens-verden/ Fra Fysikkens Verden]*
Elementærladning

En **elementærladning** er i fysikken den minste, positive elektriske ladningen som kan eksistere hos en fri partikkel. Dette er lik ladningen til et proton og motsatt ladning av et elektron. Elementærladningen er en fundamental fysisk konstant og symbol er *e*. SI-enhet er Coulomb.

Verdien er 

:*e* = 1.602 176 565 (35) × 10-19 C

hvor verdien er CODATAs verdi fra 2002 og tallene i parentes er standardavviket til de to siste sifrene.

Alltid bundne partikler kan ha ladning som er mindre enn elementærladning, slik som kvarker som har ladning i enheter av e/3. Kvasipartikler kan også ha ladning mindre enn elementærladningen.

De første, numeriske verdier for denne naturkonstanten kom i midten av 1800-tallet gjennom forståelsen av elektrolyse. Her ble Faradays konstant  målt slik at man dermed hadde verdien til ladningen for et mol med elektroner. Med en god verdi for Avogadros konstant *N<sub>A</sub>* som ble funnet kort tid senere, hadde man derfor også en tilsvarende god verdi for elementærladningen *e*.

En uavhengig bestemmelse ble gjort i 1903 i gruppen til J. J. Thomson. Han hadde oppdaget elektronet noen få år tidligere og hadde målt forholdet *e/m* mellom dets ladning og masse. Etter at ladningen var bestemt, visste man da at massen til elektronet måtte være veldig liten, omtrent 1/1800 av massen til hydrogenatomet.

Ti år senere målte Robert Millikan ladningen mer presist i sitt berømte oljedråpeeksperiment.

## Referanser


## Eksterne lenker

* The NIST Reference on Constants, Units, and Uncertainty, elementary charge.
Leif Silbersky

**Leif Silbersky** (1938–2024) var en svensk advokat og forfatter. Fra 1970-tallet hadde han befatning med mange av de mest profilerte sakene i samtidig svensk rett, som forsvarer i kriminalsaker og som advokat ved private søksmål. Han ble også mye benyttet av svensk presse som juridisk ekspertkommentator. I 2005 var han ifølge statistikk publisert i fagtidsskriftet *[[Legally Yours]]* den mest omtalte advokat i svensk presse.

I 1974 debuterte Silbersky som krimforfatter med romanen *Mord bäste broder*, skrevet sammen med Olov Svedelid. Dette ble begynnelsen på en lang serie kriminalromaner med den aldrende jødiske advokaten Rosenbaum i hovedrollen.

Utover kriminalromaner skrev Silbersky juridisk sakprosa, debattbøker og en selvbiografi.

## Bibliografi
### Romaner med Olov Svedelid som medforfatter
* *Mord bäste broder* (1974)   
* *Anbud från döden* (1975)   
* *Döden skriver brev* (1976)   
* *Sista vittnet* (1977)   
* *Straffspark* (1978)   
* *Bländverk* (1979)   
* *Målbrott* (1980)   
* *Dödens barn* (1981)   
* *Dina dagar är räknade* (1982)   
* *Ont blod* (1983)   
* *Villfarelsen* (1984)   
* *Villebrådet* (1985)   
* *Bilden av ett mord* (1986)   
* *Narrspel* (1988)   
* *Sprängstoff* (1989)   
* *En röst för döden* (1990)   
* *Döden tar inga mutor* (1992)   
* *Och tiden den stod stilla* (1992)   
* *Svart är dödens färg* (1993)   
* *Skrivet i blod* (1994)   
* *Den stora tystnaden* (1995)   
* *Gå i döden* (1996)   
* *Mördaren har inga vänner* (1998)   
* *Den sista lögnen* (2000)   
* *Upplösningen* (2002)  
* *Hämnden är aldrig rättvis* (2006) 

## Referanser
Coulombs konstant

**Coulombs konstant** er en fysisk konstant som opptrer i Coulombs lov (og kun der). Symbol er ofte *k<sub>e</sub>* og enhet er N m2 C-2.

Verdien er 
: k_e = \frac{1}{4 \pi \varepsilon_0} = 8.987 742 438 \times 10^9\; \text{N}\cdot\text{m}^2\cdot\text{C}^{-2} 

hvor \epsilon_0 er den den elektriske konstanten (permittiviteten til vakuum).
Vinduet

***Vinduet*** er et norsk litterært tidsskrift som inneholder essays, kritikker, reportasjer og intervjuer samt skjønnlitterære bidrag. Gyldendal Norsk Forlag er utgiver av Vinduet. Gyldendal kunngjorde i slutten av oktober 2020 at forlaget fra og med høsten 2021 ville slutte å gi ut tidsskriftet på papir, og kun publisere innhold på nett. Tidsskriftet utkom tidligere med fire papirutgaver i året. Redaktør siden 2018 er Maria Horvei. Tidsskriftet ble grunnlagt i 1947 av Harald Grieg, med Nic. Stang som første redaktør.  

## Historie
Den første utgaven av *Vinduet* utkom i 1947, med kunsthistoriker, skribent og oversetter Nic. Stang som redaktør. I sin første leder skrev Stang: «Vi vil være et vindu ut mot verden. Det betyr ikke at vil vil glemme å beskikke vårt eget hus, sette tingene på plass i våre egne stuer og lufte grundig ut når det trengs. Det trengs nemlig en grundig utluftning i vårt noe forvirrede etterkrigsåndsliv ...» Nummeret inneholdt blant annet dikt av Aslaug Vaa og Tarjei Vesaas, essayet «Øynene som ser» av Johan Borgen og en novelle av Sigurd Evensmo. 

*Vinduet* etablerte tidlig en tradisjon for å la redaktørposten gå på omgang, ofte med store endringer i tidsskriftet som følge, etter som redaktørene som avløste hverandre sto for vidt forskjellige ideologiske syn og oppfatninger av hensikten med tidsskriftet. Siden oppstarten i 1947 har *Vinduet* hatt følgende redaktører: 
* 1947–1951: Nic. Stang
* 1952–1954: Trygve Width
* 1954–1959: Johan Borgen
* 1960–1963: Mentz Schulerud
* 1964–1969: Brikt Jensen
* 1970–1972: Kjell Heggelund og Jan Erik Vold
* 1973: Kjell Hegglund
* 1974: Johan Fredrik Grøgaard og Jan Erik Vold
* 1975–1979: Knut Faldbakken
* 1980–1984: Janneken Øverland
* 1985–1989: Jan Kjærstad
* 1990–1992: Halfdan Freihow
* 1993–1997: Merete Morken Andersen
* 1998–1999: Nikolaj Frobenius, John Erik Riley og Tor Eystein Øverås
* 2000–2001: Nikolaj Frobenius, John Erik Riley, Kristine Næss og gjesteredaktører
* 2002–2003: Trond Haugen, Steffen R.M. Sørum, Janike Kampevold Larsen
* 2003–2004: Janike Kampevold Larsen
* 2005–2008: Henrik H. Langeland
* 2009–2013: Audun Vinger
* 2014: Kaja Schjerven Mollerin
* 2015–2017: Preben Jordal
* 2018– : Maria Horvei

## Priser
I 2009 vant *Vinduet* prisen Årets tidsskrift og deretter kåringen Årets nordiske kulturtidsskrift.

## Referanser


## Eksterne lenker
* vinduet.no
Matanzas

**Matanzas** er hovedstaden i provinsen Matanzas på Cuba. Byen ligger vel 90 kilometer øst for Havanna og 40 km vest for turistmeteropolen Varadero. 

Antallet innbyggere i byen var på 136&nbsp;718 i 2004.

Oversatt til norsk betyr Matanzas «massemord» eller «massakre». En fortolkning går ut på at navnet skyldes utryddelsen av indianerne som conquistadorene stod bak. Den andre (og eldste) fortolkningen går ut på at en gruppe spanjoler ble massakrert her, og at indianerne stod bak massakren. Midt i Matanzas har cubanerne reist en statue av høvding Hatuey, som ytte en kortvarig motstand mot spanjolene, og til minne om urbefolkningen som den spanske kolonimakten utryddet. 

Byen ligger i et delta med tre større elver (*Rio Yumuri*, *San Juan y Canimar* og *La Atenas de Cuba*) og har flere broer som krysser disse elvene på ulike steder. Av denne grunn kalles også byen «Broenes by».

## Referanser


## Eksterne lenker
* 
* Ciudad de Matanzas – Om Matanzas på www.guije.com (spansk)
* Legenden om massakeren på spanjolene, på parnaseo.uv.es (pdf.) (spansk)
* Statistikk. Matanzas på www.atenas.inf.cu
Land der Berge, Land am Strome

«**Land der Berge, Land am Strome**» er Østerrikes nasjonalsang. 

Den ble offisielt anerkjent 22. oktober 1946. 

Melodien ble, så vidt det fremgår, skrevet av musikeren Johann Holzer, men inngikk i komposisjonen *Freimaurerkantate* av Wolfgang Amadeus Mozart. 

Teksten er skrevet av Paula Preradović.

## Tekst


*Oversettelse av første vers:*

Fjellenes land, landet ved floden.
Åkrenes land, katedralenes land.
Hamrenes fremtidsrike land!
Store døtres og sønners hjem,
Et folk velsignet ved det skjønne.
Høyst beærede Østerrike!
Høyst beærede Østerrike!



## Eksterne lenker
*
Rolf Hofmo

**Rolf Halvdan Hofmo** (1898–1966) var en norsk idrettsmann og politiker for Arbeiderpartiet. Han var en av initiativtakerne til dannelsen av Arbeidernes idrettsforbund i 1924, hvor han var sekretær fra 1931 og formann i året før krigen. Under krigen ble han arrestert og sendt til Sachsenhausen. Ved idrettssammenslutningen etter krigen ble han nestformann i det nye Norges idrettsforbund.

Hofmo ble i 1946 ansatt som kontorsjef (leder) ved det nyopprettede Statens idrettskontor (fra 1950 *[[Statens ungdoms- og idrettskontor]]*, STUI) og arbeidet der fram til sin død.

Ved hans død i 1966 ble en gate på Kampen i Oslo oppkalt etter ham. Øst for gata ble det 2009 ferdigstilt noen blokker som ble til Rolf Hofmos borettslag. I 2011 ble et åpent areal mellom blokkene vedtatt hetende Rolf Hofmos plass.

Rolf Hofmo var onkel til dikteren Gunvor Hofmo og bror av Ola Hofmo.

I 1958 mottok Rolf Hofmo St. Hallvard-medaljen.

## Se også
* Liste over norske idrettspersoner på sokkel

## Referanser


## Eksterne lenker
* 
* 
*
Hide

**Hideto Matsumoto** (japansk 松本 秀人 *Matsumoto Hideto*, stort sett omtalt som **hide**, født 13. desember 1964, død 2. mai 1998) var en japansk musiker. Han ble berømt som gitarist i bandet X Japan og hadde senere også suksess i bandene *Zilch*, *hide with Spread Beaver* og som soloartist.

## Biografi
Hideto Matsumoto ble født i St Joseph's Hospital, Midorigaoka, Yokosuka, 13 desember 1964. Han studerte engelsk i 3 år, etterfulgt av en innmelding i Yokosuka Tokiwa Junior High School. Han ble interessert i rock and roll da han var 15 år gammel gjennom albumet *[[Alive!]]* av *[[Kiss]]*. Samme året fikk han sin første elektriske gitar av bestemoren sin, en Gibson Les Paul Deluxe.

2. mai 1998 ble hide funnet død i sin egen leilighet, hengende i et håndkle som var bundet fast i et dørhåndtak. Det antas at han begikk selvmord, 33 år gammel. Medlemmene i X-Japan benektet denne teorien ved grunnlaget at det ikke var noe selvmordsbrev. I dagene deretter var det flere selvmordforsøk blant fanene, og minst en av dem døde. Blant de 50 000 som deltok i begravelsen hans ble nesten 60 innlagt på sykehus og rundt 200 mottok medisinsk behandling.

## Diskografi
* *hide your face* (1994)                                     
* *Psyence* (1996)   
* *Ja, Zoo* (1998)                             
* *Zilch 3.2.1* (1998)
* *hide SINGLES&mdash;Junk Story* (2002)

## Referanser

## Eksterne lenker
*
Polakker

**Polakker** (fra polsk *polak*) er en slavisk folkegruppe som snakker det vestslaviske språket polsk. 98&nbsp;% av Polens befolkning er polakker. Polsk tales også i Vilnius fylke i Litauen. Det bor også rundt 20 millioner polske statsborgere utenfor Polens grenser, primært som arbeidsinnvandrere i andre EU- og EØS-land i kortere eller lengre perioder.

I senere år har mange polakker innvandret til Norge. Det ble i 2011 ble anslått å være i alle fall 120,000 fastboende polakker i Norge, noe som gjør dem til den største immigrantgruppen I Norge.

## Eksonym

Det norrøne ordet for polakker er «læsir».
**fragment av Sagaen ** «...Tryggvi ok Tvívívill höfðu komit 12 skipum: **Læsir hafði skeið ok alla skipaða** með köppum»

## Referanser
Międzyrzec Podlaski

**Międzyrzec Podlaski** er en by ved elven Krzna i det østlige Polen, ikke langt fra grensen til Belarus.

## Historie
Den første offisielle anerkjennelsen av Miedzyrzec Podlaski som by fant sted i år 1477. I det sekstende århundre hadde byen en stor jødisk befolkning. I 1795 ble byen besatt av Østerrike, og tilhørte Hertugdømmet Warszawa fra 1809 til 1815, da byen ble en del av Kongressen Polen (et polsk lydrike under Russland). I 1867 ble byen knyttet til det polske jernbanenettet. Mot slutten av 1930-årene var tilnærmet 12&nbsp;000 av innbyggerne, eller 3/4 av befolkningen jødisk. 

I september 1939 ble byen okkupert av den sovjetiske Røde hær, men i oktober samme år overga Sovjetunionen byen til Tyskland som en del av Molotov–Ribbentrop-pakten. Etter overgivelsen forlot rundt 2&nbsp;000 av byens jøder byen for den Sovjetisk besatt sonen. Tyskerne opprettet en transittgetto i byen med inntil 20&nbsp;000 fanger. Den 17. juli 1943, ble den gettoen utslettet, de siste 160-200 beboere ble skutt og byen ble offisielt erklært fri for jøder. Færre enn 1 % av den jødiske befolkningen i byen overlevde den tyske okkupasjonen.

## Severdigheter
Markedet fra den 15 århundre og St. Nicholas kirke som ble bygget i året 1477. Det lokale sykehus ble reist mellom årene 1846 og 1950, og jernbanestasjonen kom til byen i 1867. 

## Økonomi
Av byens om lag 4&nbsp;900 arbeidstakere er om lag 36 % ansatt i industrien, 19 % i handel, og 11 % i undervisning. Arbeidsløshetsraten i byen var 22 % i oktober 2005. 

## Bilder fra byen

międzyrzec_podlaski_ul_lubelska.jpg|Lubelskagaten
międzyrzec_podlaski_orzeł.jpg|Hvit ørn fra Stefan Wyszyński monumentet
międzyrzec_podlaski_drewniane_domy.jpg|Gammelt trehus
międzyrzec_podlaski_dworzec_kolejowy.jpg|Jernbanestasjonen
międzyrzec_podlaski_pałac_potockich.jpg|Potockis palass
międzyrzec_podlaski_pałac_potockich_fasada.jpg|Potockis palass, fasader
międzyrzec_podlaski_park_angielski.jpg|Den engelske parken
międzyrzec_podlaski_gimnazjum.jpg|Skole
międzyrzec_podlaski_pomnik_ofiar_pogromu_niemieckiego.jpg|Monument
międzyrzec_podlaski_kapliczka.jpg|Gammelt kapell
międzyrzec_podlaski_poczta.jpg|Postkontoret
międzyrzec_podlaski_rz_krzna.jpg|Elven Krzna
międzyrzec_podlaski_zaułek.jpg|Allé ved det gamle markedet
międzyrzec_podlaski_kościół_św_józefa.jpg|St. Joseph kirken
międzyrzec_podlaski_kościół_św_mikołaja_dzwonnica.jpg|St. Nicholas kirken
międzyrzec_podlaski_kościół_św_mikołaja_fasada.jpg|St. Nicholas kirken, fasade
międzyrzec_podlaski_kościół_św_mikołaja_wnętrze.jpg|St. Nicholas kirken, interiør
międzyrzec_podlaski_kościół_śwśw_piotra_i_pawła.jpg|St. Peter og St. Paul av Tarsus kirken
międzyrzec_podlaski_wieża.jpg|Tårnet
międzyrzec_podlaski_kaplica.jpg|Kapell ved St. Peter og St. Paul av Tarsus kirken
międzyrzec_podlaski_kanał_wieprz-krzna.jpg|Wieprz-Krzna kanalen
międzyrzec_podlaski_plebania.jpg|Prestegården
międzyrzec_podlaski_szpital.jpg|Sykehus
międzyrzec_podlaski_frank_t_sibbett_grób.jpg|Graven til den amerikanske piloten løytnant Frank T. Sibbet
międzyrzec_podlaski_cmentarz_katolicki.jpg|Katolsk kirkegård
międzyrzec_podlaski_szkoła_przykościelna.jpg|Katolsk skole


## Referanser


## Eksterne lenker
*
SS «Normandie»

**[[Skipstyper#Internasjonale sivile forkortelser|SS]] «Normandie»** var et fransk-flagget havgående transatlantisk atlanterhavsskip som ble bygget av Chantiers de Penhoët i Saint-Nazaire, Frankrike, for det franske rederiet Compagnie Générale Transatlantique (CGT, internasjonalt kjent som French Line). Hun ble satt inn i transatlantisk drift i 1935 som det største og raskeste passasjerskipet i verden.

Hennes Art Deco- design og overdådige interiører har fått mange til å vurdere henne som det fremste av alle passasjerskip gjennom tidene. Til tross for dette var hun ikke en kommersiell suksess, og var avhengig av statlige tilskudd. Under tjeneste som flaggskip for CGT, gjennomførte hun 139 vestgående transatlantiske krysninger fra sin hjemmehavn i Le Havre til New York. «Normandie» vant Atlanterhavets blå bånd for den raskeste transatlantiske overfarten flere ganger i løpet av sin karriere, der RMS «Queen Mary» fra 1936, var hennes største rival.

Under andre verdenskrig ble «Normandie» beslaglagt av amerikanske myndigheter i New York og omdøpt USS «Lafayette» for United States Navy (USN). I 1942 tok skipet fyr mens hun ble ombygd til troppetransportskip, kantret mot babord og ble liggende i Hudson River ved Pier 88, stedet for den nåværende passasjerskipsterminalen i New York; *«New York Passenger Ship Terminal»*. På grunn av store kostnader ble restaurering ansett for urealistisk, og hun ble derfor solgt for opphugging i oktober 1946.

## Eksterne lenker
* 
* 
* SS Normandie - Monsters of the Sea: The Great Ocean Liners of Time
* S.S. Normandie - Great Ships
* The Sinking of the S.S. Normandie At NYC's Pier 88
Länsväg 322

**Länsväg 322** i Sverige går mellom den svensk-norske grensen ved Sandvika i Nord-Trøndelag og Duved.

Den møter norske fylkesvei 72 i vest, og E14 i øst.

Dette var hovedveien mellom Jämtland og Trøndelag fra vikingtiden til år 1958, da veien over Meråker/Storlien be åpnet.

## Knutepunkter

;Åre kommune
* Riksgrensen ved Styggdalen →  (Norge) →  Verdalsøra i Verdal
*Veiens høyeste punkt (620 moh)
* Duved

## Referanser
Jari Isometsä

**Jari Isometsä** (født 1968) er en finsk tidligere langrennsløper som konkurrerte fra 1990 til 2006. Han vant tre olympiske bronsemedaljer på 4&nbsp;x&nbsp;10&nbsp;km på stafett (1992, 1994 og 1998).

Isometsä vant også fire medaljer i Ski-VM med to sølv (4 x 10&nbsp;km stafett i 1995 og  1997) og to bronse (4 x 10&nbsp;km i 1991 og på jaktstarten i 1995). I tillegg vant han 4 verdenscuprenn i perioden 1993 til 2005.

Han ble tatt for doping under ski-VM i Lahti i 2001.

## Referanser


## Eksterne lenker
*